Putovanje jednoga šešira

Zdravo, ja sam Jesenko! Sad ću vam ispričati napetu priču o svojim putovanjima diljem svijeta.

Živio sam u Rusiji. Moj gospodar već me je želio baciti u smeće. Čuo sam ga i zamolio jednu mačku da me spasi. Ona me potajno uzela i ostavila na divnoj livadi pored najljepšeg cvijeta. Zapuhao je vjetar i odnio me visoko, visoko do granica države. Zapravo sam se našao u Kini. Tamo sam upoznao smiješne Kineze. Zadivio me najduži i najstariji zid koji su oni davno sagradili.

Zatim me vjetar podigao visoko, sve do Japana. Japanci su mi pokazali nove crtiće i zanimljive video igrice. Kako je njihov jezik smiješan! Tamo nisam ostao dugo jer me vjetar ponio do Afrike. Nebo je bilo šareno kao duga. Ugledao sam lava. O, bože, sto posto će me rastrgati! Iza mene pojavila se antilopa. Bilo je vrijeme za njezin ručak, ali srećom je vjetar opet zapuhao i nosio me preko oceana do New Yorka. Razgledao sam Kip slobode i okrenuo se prema Brazilu. Plaže su divne! Upravo je bilo vrijeme karnevala. Nisu me htjeli pustiti na miru! Kakve gužve! Skinuli su sve ukrase koje sam imao i stavili na glavu neke debele trbušne plesačice. Strašno!

Spasio me vjetar i ponio do Pariza, grada ljubavi. Onaj željezni toranj je viši nego sam mislio! Ah, zaboravio sam spomenuti London i Kraljevsku palaču engleske kraljice , vladarice Ujedinjenog Kraljevstva. Meni se posebno dopao veliki sat Big Ben.

Nastavio sam put do Hrvatske, lijepe male države. Našla me djevojčica i dala mi ime Jesenko. Tako je završilo najzanimljivije putovanje u mom životu.

Lucija Hutinec 5.a